Californication (հեռուստասերիալ)

Californication, «Showtime» հեռուստաալիքի հեռուստասերիալ, ուր պատմվում է գրող Հենկ Մուդիի կյանքի մասին, ում դերը կատարում է Դևիդ Դուհովնին։ Հեռուստասերիալի առաջին եթերաշրջանը Էկրան է բարձրացել 2007 թվականին։


== Սյուժե ==
Սերիալի սյուժեն պատմում է հայտնի գրող և ոչ պակաս հայտնի կնամոլ Հենկ Մուդիի մասին։ Ժամանակին Հենկը Նյու Յորքի երջանիկ բնակիչներից մեկն էր, որի ընկերուհին էր Քարենը (Նատաշա Մակելհոունը), և դուստրը՝ Ռեբեկան (Մեյդելին Մարտին)։ Բայց, կարծես, երջանկությունը չի կարող հավերժ տևել։ Հենկ Մուդիի վերջին վեպը՝  «Աստված ատում է մեզ բոլորիս», որոշել են նկարահանել Լոս Անջելոսում։ Ամբողջ ընտանիքը տեղափոխվեց Լոս Անջելոս։ Սակայն Հենկի համար Հրեշտակների Քաղաքը վերածվեց իրական դժոխքի։


=== Առաջին եթերաշրջան ===
Առաջին եթերաշրջանը դուրս է եկել 2007 թվականի օգոստոսի 13-ին և ավարտվել է 2007 թվականի հոկտեմբերի 29-ին Showtime հեռուստաալիքում։ Այս եթերաշրջանում նկարագրվում է Հենկի և մյուս գլխավոր հերոսների մեկ ամսվա կյանքը,  որն ավարտվում է Քարենի և Բիլլի պլանավորված ամուսնությամբ։ Հենկը բարկացած էր «Այդ խելագար երևույթը՝ սերը» ֆիլմի թողարկումից հետո, որը նկարահանված էր իր գրած վեպի հիման վրա։


== Կերպարները ==


=== Գլխավոր կերպարները ===
Հենկ Մուդի (Դեվիդ Դուհովնի)՝ սերիալի գլխավոր հերոսը։ Մեծացել է Գրանտ Րապիդսում՝ ոչ մեծ քաղաք Միչիգան նահանգում։ 1985 թվականին տեղափոխվեց Ջորջիա Ատլանտա նահանգ։ Հենկը մեծացել է կաթոլիկ ընտանիքում։ Դպրոցն ավարտելուց հետո Հենկը ընդունվել է վարժարան, որտեղից դուրս է մնացել Աստծուն արհամարհելու և «Խենթ ու հիմար կյանք» վարելու պատճառով։ Հենկը դուրս է գալիս աշխատանքի՝ այդ ընթացքում գրելով գրքեր, որոնք ոչ ուշ ապագայում համալրվում են ժամանակակից սիրված գրքերի ցանկում։ Շուտով առաջին գրքի հրատարակումից հետո, Հենկը Նյու Յորքի ակումբներից մեկում հանդիպում է Քարենին։ Իր վերջին ստեղծագործություններից  մեկի՝ «Աստված ատում է մեզ բոլորիս» գրքի հրատարակումից հետո, նրան հրավիում են Հոլիվուդից, գիրքը նկարահանելու համար։ Հենկը, Քարենը և նրանց երեխան՝ Ռեբեկկան, մեկնում են Հոլիվուդ։ Ֆիլմի հետ կապված անհաջողությունների, Քարենի հետ բաժանման պատճառով Հենկի մոտ սկսվում է ստեղծագործական ճգնաժամ։ Հենկը կռիվ անելու և մարդկանց երեսին ճշմարտությունը ասելու առիթը ձեռքից բաց չէր թողնում։ Նա վայելում է կյանքը կանանց շրջապատում, սակայն, այս ամենի հետ մեկտեղ, միշտ պնդում է իր անդավաճան ամուսին լինելու փաստը, ամուսնական կյանքի ընթացքում։
Քարեն վան դեր Բիկը (Նատաշա Մակելհոն) - այն ժամանակ, երբ Քարենը ծանոթացավ Հենկի հետ, նա ուսանողուհի էր արվեստի դպրոցներից մեկում և կիթառիստուհի ինչ-որ խմբում։ Երբ Քարենը կարդում է Հենկի գիրքը, վերջնականապես սիրահարվում է նրան։ Տասը ամիս անց նրանք երեխա ունեցան՝ Ռեբեկկային։ Շուտով նրանք տեղափոխվեցին Լոս Անջելես, սակայն տարիների ընթացքում Հենկը այդպես էլ առաջարկություն չարեց Քարենին։ Բիլլը աշխատանքի է վերցնում Քարենին իր տան վերանորոգման հարցերով զբաղվելու համար։ Այդ ընթացքում Հենկը զբաղված էր գրքի նկարահանման հարցերով, և քիչ էր ուշադրություն դարձնում Քարենին և Բեկկային։ Քարենը սիրահարվում է (կամ էլ նրան թվում էր, որ սիրահարվել է) Բիլլին և Բեկկայի հետ միասին տեղափոխվում է նրա տուն։
Ռեբեկկա «Բեկկա» Մուդին (Մեյդելին Մարտին) ծնվել է Նյու Յորքում, այնուհետև ծնողների հետ տեղափոխվոլ է Լոս Անջելոս։ Չի սիրում, երբ ձեռք են տալիս իր մազերին։ Շատ ծանր է տանում տանը հաստատված լարված իրավիճակը, միշտ տալիս է գործնական խորհուրդներ ծնողներին։


=== Երկրորդական հերոսներ ===
Հոլլի (Դե Մատտեո, Դրեա) - պարուհի, որի հետ Ռիչարդ Բեյթսը դավաճանում էր իր կնոջը,
Բիլլ Լյուիս (Յանգ, Դամիան) - Բիլլի մահացած կինը, որին նա շատ էր սիրում,
Բեատրիս (Տրիքսի) (Ջուջի Գրիր) - սերիալում Տրիքսին հայտնվել է չորս անգամ։ Նա մարմնավաճառուհի էր գիշերային ակումբներից մեկում։ Նա Հենկի հետ ծանոթացել էր բարում՝ Հենկի հոր մահվան օրը։ Բարում ծանոթանալուց հետո նրանք գնացին հյուրանոց։ Տրիքսին հայտնվում է երկրորդ եթերաշրջանում, որտեղ հանդիպելով Հենկի հետ, անկեղծ զրույցի է բռնվում նրա հետ։ Զրույցից հետո Հենկը հասկանում է, որ Տրիքսին հասարակ մարմնավաճառ չէ, նա խորը ներքին աշխարհ ունի,
Օֆելյա (Մեգգի Ուիլեր) - Մարսիի ընկերուհին,
Ռոբբի Մակ (Յոհան Ուրբ) - հոմոսեքսուալ դերասան, Հենկի ընկերը դառնում է նրա գործակալը,
Էդդի Նիրո (Ռոբ Լոու) - դերասան, հոլիվուդյան աստղ,
Ջիլլ Ռոբինսոն (Դայան Ֆարր) - Հենկի ուսուցչուհին վարժարանում,
Ջեկի (Եվա Ամուրրի) - Հենկի աշակերտուհին, պարուհի,
Փոլ Րայդեռ (Ջեյմս Ֆրեյն) - Միայի ընկերը և գործընկերը, Հենկի թշնամին,
Էբբի (Կառլա Գուջինո) - Հենկի փաստաբանը,
Ջեննի Ջոնս (Մեդհեն Ամիկ) - Լու Էշբիի ամենասիրելի կինը,
Դեյզի (Կառլա Գալլո) մարմնավաճառ դերասանուհի, Չառլիի հաճախորդը, նրա ապօրինի սիրուհին,
Միշել (Միշել Լոմբարդո) - Հենկի ընկերուհին,
Ռոնի Պրեյգեր (Հել Օզսեն) - ռեժիսոր և Չառլիի գործընկերը,
Չելսի Կունս (Էլեն Ուոլգոմ) - Բեկկայի լավագույն ընկերուհին, Սթեյսիի և Ֆելիցիի աղջիկը,
Սոնյա (Պաուլա Մարշալ) - Քարենի ընկերուհին
Մերեդիտ (Էմի Փրայս-Ֆրենսիս) - փաստաբան, Հենկի ընկերուհին, ում հետ նա փորձում է մոռանալ Քարենին և սկսել նոր հարաբերություններ,
Լու Էշբի (Քալլում Քիթ Ռեննի) - պրոդյուսեր, Հենկի ընկերը և նրա գրքի հերոսը, որի մասին նա գրում է ամբողջ երկրորդ եթերաշրջանում։ Մահից հետո նա անընդհատ հայտնվում է Հենկի երազներում։


== Մրցանակներ և նոմինացիաներ ==
2008 թվականին հեռուստասերիալը դարձավ «Ոսկե գլոբուս» մրցանակակիրը «Լավագույն տղամարդ դերը հեռուստատեսությունում»  անվանակարգում (Դեվիդ Դուհովնի)
2008 և 2009 թվականներին ստացավ «Ոսկե գլոբուս» մրցանակը «Լավագույն կատակերգական սերիալ» նոմինացիայում։


== Ծանոթագրություններ ==